Maurici Puig 

President de la Constància, obrer i sindicalista 

Nascut a Manresa, Maurici Puig va iniciar la seva activitat 
sindical a Barcelona. Va militar al sindicat l'Art Fabril i Tèxtil, la 
Constància, del qual va arribar a ser president just en el 
context de l'inici de la reivindicació. Així, el 26 de juny de 
1913, és ell dE va signar a les pàgines de Solidaritat Obrera, 
les bases de la reivindicació de la protesta. 

Al front de l'Art Fabril, Puig va SL una estrategia de 
pressió i negociació, amenaçant amb la vaga però esgotant 
totes les vies prèvies, fins al moment en que, fins i tot el 
propi Sindicat, es va veure superat per l'acció de les 
treballadores de La Bordeta i Santa Eulàlia, quan fartes dels 
incompliments constants dels patrons, van iniciar la vaga. 
Un fet que va generar fortes tensions a l'interior del sindicat 
i que acabaria amb la dimissió de Puig el 4 d'agost. Com 
recull la premsa el mateix dia a l'Agrupació Obrera del Clot 
Va aparèixer el cartell amb el missatge: "Mauricio Puig se ha 
acobardado. No hay que asustarse. Viva la Huelgal" 

Tot i el seu perfil més negociador, pel fet d'haver sigut una 
figura destacada de la vaga, Maurici de Va acabar patint la 
repressió patronal, sent objecte, aquell mateix 1913, d'un 
atemptat per part del grup de matons vinculats als 
Muntadas del qual va poder sortir il-lès. L'any 1916 també va 
ser condemnat al al pacte de la fam, l'acord entre els 
patrons de no contractar a un obrer, un fet que el va fer 
marxar de Barcelona a Terrassa, on es va unir amb la 
militant comunista Dolors Iglesias. Puig va seguir la seva 
militància llibertaria fins a la mort. 


Roser Dolcet i Martí 

Obrera i sindicalista 

Nascuda a Vilanova i la Geltrú l'any 1881, Roser Dolcet i 
Martí va entrar a treballar al tèxtil amb catorze any, afiliant- 
se al sindicat de les Tres Classes de Vapor. Amb vint anys, 
quan ja era coneguda als ambients llibertaris de Vilanova va 
començar a col-laborar amb el diari El Sindicalista. També va 
unir-se lliurement amb el militant anarquista Antonio Soler, 
un fet que va provocar un den escàndol i que va fer que 
tots dos patissin el pacte de la fam. Sense trobar una fàbrica 
on poder treballar la Roser, conjuntament amb la seva 
germana Encarnació, va marxar a Sabadell. 

Totes dues germanes, l'any 1913, van participar activament 
a la Vaga de la Constància, participant a mítings. Un fet que 
la va obligar a haver-se d'exiliar a França un cop finalitzada la 
vaga. Però ni exiliada la Roser va aturar la seva militància, ja 
que a França va seguir propagant els ideals antimilitaristes. 
De retorn a Catalunya, l'any 1917, la Roser ja havia 
esdevingut una de les figures referents de la CNT. A partir 
d'aquell moment va participar, entre moltes altres, a la Vaga 
General del 1917 o en la Vaga de la Canadenca del 1920. 

Va compaginar la feina a la indústria tèxtil al Clot amb la 
militància, fent mítings i conferències per tot el territori, 
activa durant la dictadura de Primo de Rivera, moment en 
que seria detinguda un parell de cops, durant la Segona 
República i durant la Guerra Civil, quan després de morir el 
seu company va fer dres per Aragó, implicant-se també en 
la gestió de les col:lectivitats camperoles. Després de la 
derrota republicana es va exiliar a França, on va seguir 
militant fins a la seva mort, l'any 1968 


Maria Prats 

Obrera i sindicalista 

Maria Prats, militant de la Constància, fou una de les dones 
que va participar a les negociacions amb les autoritats i que, 
quan el Govern va decretar la setmana de seixanta hores, va 
convencer a les vaguistes que tornessin a la feina 

Tot i que la de la Constància va ser, fonamentalment, una 
vaga femenina, on les dones prengueren el protagonisme: 
engegant les mobilitzacions, liderant els mitings o 
participant en solitari a les manifestacions, no han sigut 
gaires els noms que han arribat als nostres dies i es fa difícil 
recompondre les històries personals que hi ha darrera 
d'aquests. 

Entre les dones que sabem que van protagonitzar mítings al 
llarg de tota Catalunya durant la mobilització trobem figures 
com Marta Sans, Francesca Rivera, Maria Costa, Conxa 
Bosch o Mercè Rovelló. A Hostafrancs, per exemple, sabem 
que al míting que tingué lloc el 4 d'agost a l'Ateneu Obrer 
Re parlaren Josefa Salvadó i Eulàlia Vives. Els noms 
d'algunes dones ens han arribat per patir la repressió, com 
la Rosa Afió, que va ser detinguda acusada de coaccions a la 
Fabra i Coats. 


Dolors Iglesias 

Obrera i sindicalista 

Comunista terrassenca, Dolors Iglesias va estar molt activa 
durant la dècada de 1910, fent mítings per diversos pobles i 
ciutats de Catalunya, especialment durant el conflicte de La 
Constància, moment en el qual molt probablement va 
conèixer a Maurici Puig, president del sindicat, amb qui 
finalment s'uniria. 

Dolors Iglesias va ser la mare de Amadeu Cahué, líder del 
POUM que va ser mort al front d'Aragó. Dolors Iglesias es va 
enfrontar activament a la campanya endegada pel PSUC 
amb l'objectiu d'eliminar el POUM. 


